**Procesverbal nga mbledhja e dytë e Këshillit Komunal për Siguri në Bashkësi (KKSB), e mbajtur më 23 maj 2023, në ora 10:00, në sallën e Kuvendit**

Në mbledhje kanë marrë pjesë: Nënkryetari i Komunës, Faruk Beqa, Komandanti i Stacionit Policor në Shtime, Fatmir Limani, Behar Shaqiri (PK), Reshat Gashi (ZBGJ), Besnik Shala (DKA), Nexhip Jaha (FSK), Zhaneta Demiri (OJQ “Vizionida”), Albert Ramadani (KLSP) dhe Skender Dauti (ZE).

**Faruk Beqa:** Fillimisht kërkoj të diskotojmë rreth procesverbalit të mbledhjes së kaluar nëse keni diçka për të shtuar. Të gjithë anëtarët e KKSB-së aprovuan procesverbalin në fjalë. Mandej, nënkryetari Beqa i njoftoj të pranishmit me rendin e ditës:

1. **Siguria e përgjithshme në komunën e Shtimes;**
2. **Informatë nga Drejtoria për Zhvillim Ekonomik;**
3. **Të ndryshme.**

**1.Siguria e përgjithshme në komunën e Shtimes**

**Skender Dauti:** Përveç aksidenteve në komunikacion që ndodhin në çdo vend, institucionet merren me masa evidente.

Rrezik permanent kemi tek Liqeni i Mjellmave, ku thellësia është dikund 13 metra. Aty ka anije që janë rrezik permanent për fëmijë, të cilat përdoren si atraksion. Nga ne është kërkuar leje për ushtrimin e kësaj veprimtarie por ne nuk I kemi dhënë. Rreziku më i madh është tash ngase fillon sezona verore. Aty ka jelek mbrojtës. Unë kam kërkuar ndihmë edhe nga kryetari I Komunësd si dhe nga pronari i Liqenit në fjalë. Pra, unë kam ngritur këtë si shqetësim. A ka leje për këtë veprimtari? Nuk jepet leja për aktivitete të tilla. Shpresoj të kemi një verë shumë të nxehtë.

**Fatmir Limani:** Gjithçka çka është pa leje është e kundërligjshme. Pra, këtë duhet me e marrë parasysh afaristi i këtij liqeni “Mjellmat”. Përderisa nuk kompletohet dokumentacioni duhet të ndalohet veprimtaria e tij. Duhet të përcillet ky problem edhe te organet më të larta.

Situata e sigurisë në komunën e Shtimes, konsideroj se është e qetë. Unë kam raportet mujore. Kemi rritje të rasteve krahasuar muajin paraprak, mirëpo kemi edhe rritje të zbulimit të rasteve. Statistikat nuk e tregojnë gjithmonë realitetin. Pra, kemi një situate stabile.

Problem kemi me mbrojtjen e ambientit dhe degradimin e natyrës, e cila po bëhet përmes furrave të gëlqeres. Ndotja e ambientit po bëhet me djegien e gomave. Ato duhet të ndalohen nga Komuna sepse nuk besoj që kanë leje. Duhet të bëhet një zgjidhje e këtij problem. Zakonisht ato ndezen të shtunën dhe të delën. Së bashku me inspektorët e Komunës dhe policies duhet të dalin në terren dhe të identifikojnë furrat.

Mosfunksionimi i 32 copë kamerave vëzhguese po na sjellë telashe për identifikimin e keqbërësve. Një prej këtyre probleme është edhe rritja e krimit.

Për një projekt për parandalimin e zjarreve do të flet Behar Shaqiri. Do të mbajmë trajnime për parandalimin e zjarreve të pakontrolluara. Pra, do të mbahen ligjërata vetëdijesuese dhe parandaluese.

Unë pata mjë takim me një deputete, e cila kërkonte të mbante ligjërata për parandalimin e dhunës në familje dhe dukurive negative. Ligjërata të tilla ne si polici veçse jemi duke i mbajtur. Kërkoj të kemi koordinim që të mos duplifikohen trajnimet e tilla sepse humbin orët e mësimit.

**Behar Shaqiri:** Sa i përket parandalimit të zjarreve, ne kemi biseduar me drejtorin e Drejtorisë për Zhvillim Ekonomik, Kastriot Shabanin, i cili e kishte një takim me fermerët, ku do të bisedojmë rreth sigurisë, pasojat e tokës nga zjarret.

Kemi mbajtur ligjërata kundër dhunës në familje. Adelina Beqaj ka thënë se do të mbajmë ligjërata me OSBE-në kundër përdorimit të drogave. Ky trajnim do të mbahet nga Grupi Joformal i Grave.

**Albert Ramsdani:** Unë si kryetar i KLSP-së për fshatrat e rrafshit, kam kërkuar të jetë këtu drejtori i Drejtorisë së Shërbimeve Publike. Kjo është hera e tretë që e kërkoj të jetë prezent në mbledhje. Në fshatin Vojnovc nuk funksionon ndriçimi publik së paku në shtatë shtylla.

Kemi kërkuar nga drejtoria e shkollës në Muzeqinë të prehen drunjtë (bagremat) sepse është rrezik për nxënësit. Duhet të bëhet mirëmbajtja e këtyre drunjëve. Mungon një kapak i pusetës në rrugën “Lasgush Poradeci” që shkon për te shkolla e Muzeqinës. Edhe te shkolla e Gjurkovcit mungojnë shtyllat e ndriçimit. Kam kërkuar nga KEDS-i të mbyllen arkat e tyre të rrymës dhe kjo ka ndodhur pas kërkesës së KLSP-së.

**2.Informatë nga Drejtoia për Zhvillim Ekonomik** – Për këtë pikë të rendit të ditës nuk është diskutuar fare ngase mungonte drejtori Kastriot Shabani.

**3.Të ndryshme**

**Fatmir Limani:** Më 3 qershor 2023 unë do të shkoj në pension dhe do të ju falënderoj të gjithë anëtarët e KKSB-së për bashkëpunimin që kemi pasur.

**Faruk Beqa:** Falënderoj komandantin Fatmir Limanin për gjithë kontributin e dhënë gjatë punës së tij.

Mbledhja ka përfunduar në ora 15:32

 Procesmbajtës koordinatori i KKSB-së,

 Lulzim Sahiti